బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
పవన్ ఓకే, త్రివిక్రమ్ ఎక్కడ...?
నితిన్ హీరోగా నటించిన ‘చల్ మోహన్ రంగా’ సినిమా ప్రీ రిలీజ్ ఈవెంట్ లో పవర్ స్టార్ పవన్ కల్యాణ్ ప్రత్యేక ఆకర్షణగా నిలిచాడు.
Samayam Telugu | Updated:
Mar 26, 2018, 09:02AM IST
పవన్ ఓకే, త్రివిక్రమ్ ఎక్కడ...?
నితిన్ హీరోగా నటించిన ‘చల్ మోహన్ రంగా’ సినిమా ప్రీ రిలీజ్ ఈవెంట్ లో పవర్ స్టార్ పవన్ కల్యాణ్ ప్రత్యేక ఆకర్షణగా నిలిచాడు. ఒకవైపు రాజకీయాల్లో బిజీగా ఉన్న పవన్ కల్యాణ్ ఈ సినిమా ఫంక్షన్ కు రావడం ఆసక్తిదాయకంగా నిలిచింది. సినిమాలకు ప్రస్తుతానికి విరామం ఇచ్చినప్పటికీ ఈ సినిమా ఫంక్షన్ రావడానికి మాత్రం పవన్ నో చెప్పలేదు. ఈ సినిమా నిర్మాతల్లో పవన్ కల్యాణ్ కూడా ఒకరనే విషయాన్ని వేరే చెప్పనక్కర్లేదు.
నిర్మాతగానే కాకుండా.. ఈ సినిమా హీరో నితిన్ తో పవన్ కు ప్రత్యేక అనుబంధం ఉంది ఈ నేపథ్యంలో.. పవన్ ప్రీ రిలీజ్ ఈవెంట్ కు హాజరయ్యాడు. ఈ కార్యక్రమంలో పవన్ మాట్లాడుతూ.. నితిన్ తో తనకున్న అనుబంధాన్ని ప్రస్తావించాడు. తను వరస ఫ్లాఫుల్లో ఉన్న వేళ ‘ఇష్క్’ సినిమా ఆడియో విడుదల వేడుకకు తనను నితిన్ ఫ్యామిలీ ఆహ్వానించిందని పవన్ తెలిపారు.
ఇక ఈ ఫంక్షన్ కు పవన్ కల్యాణ్ రావడం ఓకే కానీ, దర్శకుడు త్రివిక్రమ్ ఫంక్షన్ కు హాజరు కాకపోవడం ప్రత్యేకంగా ప్రస్తావించుకోవాల్సిన అంశం అవుతోంది. ఈ సినిమాతో త్రివిక్రమ్ కు కూడా సంబంధం ఉంది. దీనికి కథను అందించింది ఆ దర్శక,రచయితే. ప్రీ రిలీజ్ ఈవెంట్ కు త్రివిక్రమ్ కూడా వస్తాడనే ప్రచారం జరిగింది. అయితే ఆయన మాత్రం కార్యక్రమంలో కనిపించలేదు.
చల్ మోహన్ రంగా.. ప్రీ రిలీజ్ ఫంక్షన్ ఫొటోలు
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.